**Fælles udvalgsmøde**

**mandag den 20/2 om**

**Den uddannelsespolitiske strategi**

Charlotte Walkusch præsenterede den uddannelsespolitiske strategi.

Nedenfor kommer noter fra mødet.

Uddannelsesudvalget har valgt at tage rundt og præsentere strategien for relevante aktører og interessenter. Der bliver taget notater til hvert møde, så de kommentarer og bemærkninger, der kommer frem på møderne bliver en del af det endelig høringsmateriale, som byrådet får præsenteret.

Generel opbakning til uddannelsesstrategien og flere nævnte at den var meget ambitiøse og relevant. Dette området har ikke været prioriteret af tidligere byråd, og derfor er mange uddannelser gået Fredericia forbi.

Der var en kommentar om, at initiativer i strategien skal prioriteres i budgettet, hvis strategien skal lykkedes.

Det blev drøftet, at frafaldet fra ungdomsuddannelserne er en stor samfundsmæssig udfordring, og investeringen i uddannelsesvejledning skal fokusere på, at vores uge vælger den rigtige uddannelse fra starten. Det bør drøftes, hvorfor frafaldet i Fredericia og Middelfart er større end landsgennemsnittet, og der var en pointe om, at vi har samme UU-vejledning og deler uddannelsesinstitutioner.

Et yderligere opmærksomhedspunkt i relation til Fredericias demografi var at, at Fredericia skal tilbyde uddannelser for begge køn, så vi kan fastholde og tiltrække både mænd og kvinder. Demografikmodellen fra Kontur viser, at Fredericia især mangler mænd og kvinder i aldersgruppen fra 20-29 år, og der bør være et særligt fokus på at kunne tilbyde flere uddannelser til kvinder.

Ambitionen om et uddannelsescampus blev drøftet. Uddannelsesudvalget fokuserer for nuværende på uddannelsesmiljø på tværs af allerede eksisterende uddannelser og arbejder for at oprette en dialogforum for unge på ungdomsuddannelserne og de videregående uddannelser.

Der blev udtryk ønske om, at tage højde for den 4. industrielle revolution, hvor mange arbejdsfunktioner formentligt forsvinder og bliver overtaget af teknologien. Derfor er det vigtig at inddrage arbejdsmarkedspartere for at få et billede af, hvilke uddannelser der reelt bliver brug for i fremtiden.

Der var også et ønske om at indtænke kompetenceudvikling af de ledige i strategien. Dette hører under Arbejdsmarkeds- og Integrationsudvalget og bør koordineres.

Det blev også nævnt, at Fredericia skulle finde en niche-uddannelse. Fredericia har allerede fundet en niche i forhold til Musicalakademiet.

Der var også en drøftelse om at fastholde og fremtidssikre SOSU-uddannelserne. En mulighed er at tage fat på de store pensionsselskaber og få dem til at investere i en ny skole.